# Nauji klavētūra Windows 10 - Žemaitėšks alkierios
Žemaitiu kalbuos instituta vėišāsis alkierios.
Author: Žemaitiu kalbuos instituts

# Nauji klavētūra Windows 10

- 2021-09-12
- Kateguorėjės: rakondā
- #klavētūra
- Skaitītė 1 min.

Jūsa diemesiů naus klavētūras ėšdiestīms Windows 10 operacėnē sėstemā.

Galȧt atsėsiūstė ėš če: sgs_v3.zip

Žėnuomās če nie oficēlos, ta nie galėmībės pridietė pu „Žemaiťiu“, ale teka pri „Lietuvių“ prišriūbītė. Ons pėlnā pakeit lëtovėška īprasta ėšdiestīma, nes šalėp lëtovėškū raiďiū atsirond ė žemaitėškas.

Pats princėps rašīma ī tuoks, ka rašā ėlgėnama raidė ė tumet spaudi ` (kairie, vėršů pri 1). Kėtas mondresnės ruodbalsės gaunamas laikont dešėni Alt mīgtoka arba ctrl+alt, jė tuokė nie. Tuos mondresnės ī pu:

- q - ë
- w - ů
- e - €
- t - ť
- a - ȧ
- d - ď

## Ėšdiestīms

Īprasts ėšdiestīms

Laikont AltGr ėšdiestīms

## Dëgėms:

- parsiuntė sgs_v3.zip faila ėš důtuos nūruodas
- ėšarkīvůni ėr iēni i „sgs“ kataluoga
- spaudi „setup“
- jė ėššuok longs, a sotinkė leistė nȧžėnuoma pruograma - lēdi
- atsiradosiam dëgėma longė spaudā „next“ ė galū galė „close“
- tuoliau, jė dā klavētūras pasirinkėms nȧatsirada, ta spaudi apaťiuo ont kalbuos pasirinkėma ėr ēni i „Kalbos nuostatos“
- pažymi „lietuvių“ ė spaudi „parinktys“
- tumet spaudi „parinkti klaviatūrą“ ė pridedi „Lithuanian keyboard with Samogitian (sgs) support“
- dabā jau torietom būtė